สังคมข่าวหุ้น
*ยังคงมีควันหลงเกี่ยวกับเรื่อง “ปตท.” และ “เซเว่น อีเลฟเว่น” ว่าจะแยกทางหรือไม่ ในขณะที่สัญญาจะทยอยหมดอายุในช่วง 6 ปีข้างหน้า แม้จะมีการยืนยันจากฝ่าย ปตท.ว่ามีการผิดพลาดในเรื่องการสื่อสาร และ CPALL เองก็บอกว่า ยังไม่มีอะไรเปลี่ยนแปลง แต่เชื่อสิ ลึกๆ แล้วน่าจะมีอะไรมากกว่าที่ออกมาบอกกันแน่นอน เพราะมีการบอกว่า ปตท.เองก็อยากจะมีร้านสะดวกซื้อเอง เว้นแต่อาจจะมีคำสั่งจาก “การเมือง” ให้เป็นพันธมิตรกับเซเว่นฯ ต่อไป
25 ส.ค. 2560

สังคมข่าวหุ้น : คาเฟอีน
*ยังคงมีควันหลงเกี่ยวกับเรื่อง “ปตท.” และ “เซเว่น อีเลฟเว่น” ว่าจะแยกทางหรือไม่ ในขณะที่สัญญาจะทยอยหมดอายุในช่วง 6 ปีข้างหน้า แม้จะมีการยืนยันจากฝ่าย ปตท.ว่ามีการผิดพลาดในเรื่องการสื่อสาร และ CPALL เองก็บอกว่า ยังไม่มีอะไรเปลี่ยนแปลง แต่เชื่อสิ ลึกๆ แล้วน่าจะมีอะไรมากกว่าที่ออกมาบอกกันแน่นอน เพราะมีการบอกว่า ปตท.เองก็อยากจะมีร้านสะดวกซื้อเอง เว้นแต่อาจจะมีคำสั่งจาก “การเมือง” ให้เป็นพันธมิตรกับเซเว่นฯ ต่อไป
*เรียบร้อยโรงเรียน “เสี่ยเจริญ” อีก เมื่อกลุ่มสิริวัฒนภักดี จะลงทุน 1 พันล้านบาท เข้าถือหุ้น 50% ในบริษัท จีเอ็มเอ็มแชนแนล เทรดดิ้ง จำกัด พร้อมปรับโครงสร้างธุรกิจใหม่ภายใต้จีเอ็มเอ็ม แชนเนล เทรดดิ้ง ประกอบด้วย บริษัท จีเอ็มเอ็ม แชนแนล จำกัด (GMM 25), บริษัท จีเอ็มเอ็ม ทีวี จำกัด, บมจ.จีเอ็มเอ็ม มีเดีย, บริษัท เอ-ไทม์ มีเดีย จำกัด และบริษัท เอ-ไทม์ ทราเวิลเลอร์ จำกัด ก็ถือเป็นอีกกลุ่มธุรกิจที่มีสื่ออยู่ในมือ *วันนี้ (25 ส.ค.) นักลงทุนต่างจับตาคดีจำนำข้าว แต่หากใครอยู่กับตลาดหุ้นไทยมานาน ก็น่าจะเคยชินกับเรื่องราวแบบนี้ ไม่มีอะไรในกอไผ่ ใครจะรบจะตีกัน หุ้นไทยก็ยังวิ่งไปได้ ด้านนักวิเคราะห์เองต่างก็มองเชิงบวก เป็นโอกาสที่จะเข้าซื้อหากมีคนขายหุ้นตัวเจ๋งๆ พื้นฐานดีออกมา กลุ่มหลักๆ ที่น่าสนใจ ยังเป็นธนาคาร ซื้อได้เกือบทุกตัว รวมถึงกลุ่มค้าปลีก และกลุ่มน้ำมัน
*ATP30 ได้งานของ ไออาร์พีซี และไทยออยล์ (TOP) มีสัญญา 5 ปี เริ่มให้บริการ 1 ก.พ. 61 จนถึง 31 ม.ค. 66 โน่นเลย ส่วนราคาก็วิ่งรับซะสนั่นทุ่ง ขึ้นไปสูงสุด 1.69 บาท และต่ำสุด 1.62 บาท ก่อนจะปิดตลาด 1.63 บาท เพิ่มขึ้น 0.08 บาท เปลี่ยนแปลง 5.16% มูลค่าการซื้อขาย 20.2 ล้านบาท ส่วนพี/อี ก่อนหน้านี้อยู่ที่ 40.91 เท่า และหลังราคาปิดวานนี้น่าจะอยู่ประมาณ 43% ก็ระวังกันหน่อยล่ะ
*หุ้นกรุ๊ปลีส หรือ GL มีเรื่องให้เหม็นอีกแล้ว เพราะล่าสุด ผู้บริหารอย่าง “มิทซึจิ” ถูกฟ้องเป็นจำเลย พร้อมกับ เอ.พี.เอฟ. โฮลดิ้งส์ และตกเป็นฝ่ายพ่ายแพ้ ต้องถูกโจทก์นำหุ้นออกมาขายทอดตลาดกว่า 13.3 ล้านหุ้น ซึ่งหากดูจำนวนหุ้น และเทียบกับราคาหุ้น ณ ปัจจุบันแล้ว ก็ตกประมาณ 250 ล้านบาท คือ…กำลังงงว่า เงินจำนวนนี้ดูไปแล้วก็ไม่เท่าไหร่นะ… ไม่มีจ่ายเขาเหรอ..? ไหนว่ากำไรทำนิวไฮเป็นไตรมาสที่ 11 เฮ้อ…หุ้นแบบนี้ผู้บริหารแบบนี้ มาอยู่ในตลาดหุ้นไทยได้อย่างไร
*ZIGA – บริษัท ซิก้า อินโนเวชั่น จำกัด (มหาชน) ราคาหุ้นลงมาเหลือ 5.20 บาท ส่วนไอพีโอ 5.90 บาท ราคาปัจจุบันน่าจะเป็นฐานพอดี แต่หากดูจากพื้นฐานของหุ้นถือว่าดีเลยล่ะ คนที่ทำธุรกิจประเภทนี้แทบจะไม่มีในไทย หรือพูดง่ายๆ แทบจะผูกขาด แต่คนอาจจะยังรู้จักน้อย ส่วนหนี้สินก็แทบจะไม่มี กำไรเติบโตขึ้นทุกปี ราคาเป้าหมายของโบรกฯ อยู่ระหว่าง 8.00-9.20 บาท ตอนนี้ พี/อี อยู่ที่ 18 เท่าเอง
*เรื่องประมูลรถเมล์เอ็นจีวี รอบล่าสุด ต้องถูกยกเลิก  หลังไม่มีเอกชนยื่นซองเข้ามา รวมถึง “กลุ่มเบสท์ริน” ที่เข้ามาซื้อซองไปก่อนหน้านี้ ก็ไม่รู้ว่าเกรงกลัวของท่านนากยกฯ ประยุทธ์ หรือเปล่า ที่บอกว่า หากใครประมูลได้ แล้วเกิดปัญหาขึ้นมาอีก พวกกรรมการต้องรับผิดชอบ งานนี้ ถึงกับถอยกันไม่เป็นขบวน ส่วนกลุ่ม ช ทวี หรือ หุ้น CHO ที่ไม่ยื่นนั้นก็แจงว่า ราคากลางที่ ขสมก. ตั้งมาต่ำเกินไป ทำไม่ได้ ทำให้ ขสมก.ต้องกลับไปวางแผนใหม่ และเตรียมเสนอให้ยื่นประมูลอีกครั้งใน 2 เดือนข้างหน้า เพราะรอบนี้ “บิ๊กตู่” ประกาศว่า ต้องให้เสร็จในปี 2560
*ธนาคารทิสโก้ ได้ออกหนังสือร่วมกับธนาคารสแตนดาร์ดชาร์เตอร์ดอีกครั้ง เพื่อแจ้งรายละเอียดให้ลูกค้ามาติดต่อโอนย้ายบัญชี เพื่อให้สามารถใช้บริการทางการเงินได้อย่างต่อเนื่อง และย้ำอีกครั้งว่าหลังวันที่ 29 ก.ย. 60 บัตรเอทีเอ็มเดิมจะใช้เบิกถอนไม่ได้แล้วนะ ใครยังไม่ไปทำก็รีบๆ ซะ ว่างตอนนี้ก็ไปตอนนี้ อย่าไปช่วงใกล้ๆ หมดเวลาล่ะ เพราะอาจเกิดความไม่สะดวกได้ ขณะที่ทิสโก้ยืนยันวันรับโอนกิจการรายย่อยดีเดย์ 1 ต.ค.นี้